Mår (innsjø)

Mår (eller Mårvatn) er en innsjø i kommunene Tinn i Telemark og Nore og Uvdal i Buskerud. Innsjøen ligger sørøst på Hardangervidda, og er regulert som magasin for Mår kraftverk ved Rjukan. Sjøens naturlige utløp er gjennom Kalhovdfjorden og elva Mår ned til Tinnsjø, og er dermed en del av Skiensvassdraget.

Turisthytta Mårbu og Mårbu Fjellstue ligger ved den nordøstlige enden av Mår.

 Regulering 
Sjøen ble regulert som magasin for kraftverkene lenger ned i Skiensvassdraget allerede i 1917, og er dermed et av våre eldre magasiner. Fram til 1959 var tillatt reguleringshøyde ca. 8 meter. Senere har man tillatt ytterligere senking av laveste regulerte vannstand (LRV), slik at total reguleringshøyde nå er 21,28 meter. Stegaros kraftverk, som utnytter fallet fra Mår til Kalhovdmagasinet og er bygget i tilknytning til den eksisterende tappetunnelen, ble satt i drift i 2002.

 Referanser 
Reidar Borgstrøm: Mårvatn. Rapport om fiskeribiologiske undersøkelser i august 1969. Lab. ferskvannsøkologi og innlandsfiske, Universitetet i Oslo, 1969

Kategori:Innsjøer i Nore og Uvdal
Kategori:Innsjøer i Tinn
Kategori:Reservoarer i Buskerud
Kategori:Reservoarer i Telemark
Kategori:Skiensvassdraget